L 141/46
LV
Eiropas Savienības Oficiālais Vēstnesis
31.5.2023.
3) Attiecībā uz pakalpojumu profiliem, pieprasījumiem un prioritizāciju: a) pakalpojumu profilus definē pēc to primāro atribūtu vērtībām.
Pakalpojumu iepriekšdefinētie profili ir noteikti pielikumā; b) lietotāji drīkst izdot pakalpojumu pieprasījumus, kā noteikts Īstenošanas lēmuma (ES) 2023/1055 9. pantā; c) pakalpojumu pieprasījumi atbilst noteikumiem Īstenošanas lēmuma (ES) 2023/1055 9. pantā.
GOVSATCOM centrs pieprasījumu iedala paplašinātajam Savienības resursam, kas ietver jaudu, ko nodrošina Savienības drošas savienojamības programma; d) visos konfliktos, kas saistīti ar pakalpojuma pieprasījumu, tostarp pakalpojumu pārdales nepieciešamību, ievēro noteikumus, kas paredzēti Īstenošanas lēmuma (ES) 2023/1055 11. pantā.
4) Attiecībā uz izvēršanas loģiku: a) sistēmu, ar ko īsteno Savienības drošas savienojamības programmu, uzskata par modulāru un mērogojamu, pakāpeniski paplašinot kosmosa segmentu atbilstoši pakalpojumu pieprasījuma attīstībai darbmūža laikā; b) Savienības drošas savienojamības programmas īstenošanas sistēmas modularitāte un mērogojamība drīkst ietvert privātā sektora investīcijas atbilstoši tirgus pieprasījuma svārstībām; c) neviena papildināšanas darbība kosmosa vai zemes segmenta līmenī neietekmē operacionālo pakalpojumu nepārtrauktību.
3. pants Stāšanās spēkā Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
Briselē, 2023. gada 30. maijā
Komisijas vārdā – priekšsēdētāja Ursula VON DER LEYEN